ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 سے متعلق تازہ ترین صورتحال
نئی دہلی ،29؍اپریل2020: ایک درجہ بند، حفظ ماتقدم پر مبنی اور سرگرم طریقہ کار کے توسط سے حکومت ہند ریاستوں اور مرکز کے زیر انتظام علاقوں کے ساتھ مل کر کووڈ-19 پر قابو حاصل کرنے اور اس کے انتظام اور روک تھام میں مصروف ہے۔ان اقدامات پر باقاعدگی سے اعلیٰ سطح پر صورتحال کی نگرانی کی جارہی ہے۔
صحت و کنبہ بہبود کے وزیر ڈاکٹر ہرش وردھن نے آج ویڈیو کانفرنسنگ کے توسط سے ملک بھر کے لائن کلب انٹر نیشنل اراکین سے گفت و شنید کی ہے۔ انہوں نے پی ایم کیئرس فنڈ میں لائن کلب اراکین کی جانب سے 9.1 کروڑ روپے کا تعاون دینے کے لئے اظہار تشکر کیا ۔ ساتھ ہی ساتھ مختلف وزرائے اعلیٰ کے راحت فنڈ میں 12.5 کروڑ روپے کا عطیہ دینے کے لئے بھی ان کا شکریہ ادا کیا۔انہوں نے لاکھوں افراد کو کھا نا اور اشد ضروری طبی سازو سامان اور تحفظاتی چیزیں فراہم کرنے کے لئے بھی ان کا شکریہ ادا کیا۔ وزیر موصوف نے کہا کہ ریاستوں ؍مرکز کے زیر انتظام علاقوں کے ساتھ مل کر، نیز خدمت کے لئے وقف شراکت داروں کی مدد سے بھارت کووڈ-19 کے وبائی مرض سے نبردآزمائی کے عمل میں کامیاب ہوگا۔
صحت و کنبہ بہبود کی وزارت کی سیکریٹری محترمہ پریتی سودن نے ریاستوں اور اضلاع کے نمائندگان کے ساتھ منعقدہ ویڈیو کانفرنس کی صدارت کی ، جس کا مقصد کووڈ-19 کے انتظام سے متعلق صحتی بنیادی ڈھانچے اور مختلف النوع دیگر پہلوؤں پر تبادلہ خیال کرنا تھا۔ جی آئی ایس ڈیش بورڈ ، کووڈ-19 پورٹل اور اپنے مقصد کے لئے وقف آر ٹی –پی سی آر حوالہ جاتی ایپ پر بھی ویڈیو کانفرنسنگ کے دوران گفت و شنید ہوئی۔ انہوں نے ریاستوں سے آروگیہ سیتو ایپ کو فروغ دینے کے لئے کہا۔ یہ ایپ از خود اپنا احتساب کرنے والا ایک ذریعہ ہے اور حکومت کی تدارکی کوششوں میں معاون ثابت ہورہا ہے۔
صحت و کنبہ بہبود کی سیکریٹری نے زور دے کر کہا کہ کووڈ-19 کے علاوہ بھی دیگر لازمی طبی نگہداشت کو نظر انداز نہیں کیا جاسکتا۔ انہوں نے کہا کہ ڈائلیسس یعنی خون کی صفائی، کینسر کے معالجے، ذیابیطس، حاملہ خواتین اور امراض قلب کے مریضوں کی طرف سے لاپروائی نہیں برتی جانی چاہئے اور انہیں معقول نگہداشت فراہم کی جانی چاہئے۔ ریاستوں سے کہا گیا ہے کہ وہ اس امر کو یقینی بنائیں کہ سہولتیں عوام کے نزدیک ہی دستیاب ہوں اور ساتھ ہی ساتھ مصروف عمل بھی ہوں اور ہر طرح کے چھوت سے مبرا بھی ہوں۔
سیکریٹریاور ڈی جی ڈاکٹر بلرام بھارگو نے کووڈ -19 کے انتظام پر اظہار خیال کرتے ہوئے کہا کہ نمونے جمع کرنے اور متعلقہ فارم وغیرہ بھرنے کے سلسلے میں بہت باریکی سے کام لیا جانا چاہئے۔ ریاستوں کو بتایا گیا کہ آر ٹی-پی سی آر ایپ مصروف عمل بنایا گیا ہے اور اسے فوری طور پر استعمال میں لائے جانے کی ضرورت ہے۔
اب تک 7695 افراد صحت یاب ہوچکے ہیں۔صحت یابی کی فیصد 24.5 فیصد ہوگئی ہے۔ مصدقہ معاملات کی تعداد 31332 ہے۔ کووڈ-19 کے سلسلے میں تمام تر مستند اور تاحال اطلاعات ، متعلقہ تکنیکی موضوعات، رہنما خطوط اور مشاورت وغیرہ کے سلسلے میں براہ کرم باقاعدگی کے ساتھ درج ذیل ویب سائٹ پر رابطہ کریں۔ visit: https://www.mohfw.gov.in/.کووڈ -19 سے متعلق تکنیکی جانکاری حاصل کرنے کے لئے درج ذیل ایل میل پر رابطہ قائم کریں۔ technicalquery.covid19[at]gov[dot]in and other queries on ncov2019[at]gov[dot]in and via tweets to @CovidIndiaSeva .کووڈ-19 سے متعلق کسی طرح کی پوچھ تاچھ کے لئے صحت اور کنبہ بہبود کی وزارت کے ہیلپ لائن نمبر +91-11-23978046 or 1075 .پر رابطہ قائم کریں۔ ریاستوں ؍ مرکز کے زیر انتظام علاقوں کے کووڈ-19 سے متعلق ہیلپ لائن نمبر در ج ذیل ویب سائٹ پر دستیا ب ہیں۔ https://www.mohfw.gov.in/pdf/coronvavirushelplinenumber.pdf .
وزارت دفاع
ٹینک شکن میزائل کی خریداری
نئی دہلی ،11دسمبر، دفاع کے وزیر مملکت جناب شری پدنائک نے آج لوک سبھا میں ایک ممبر سی این امادُرئی کو ایک تحریری جواب میں بتایا کہ اسرائیل سے ٹینک شکن اسپائک میزائل کی خریداری کے لئے آرڈردے دیا گیا ہے۔ ہندوستانی فوج کی آپریشنل ضرورت کو پورا کرنے کے لئے مناسب تعداد میں میزائل اور اس سے جڑا نظام خریداگیا ہے۔
انہوں نے بتایا کہ اسپائک لمبی دوری کا ٹینک شکن گائڈیڈ میزائل نظام ایک پورٹیبل چوتھے زمرے کا نظام ہے، جو فائراینڈ فارگیٹ اور فائر دونوں میں اپنے نشانے لگا سکتا ہے۔ اس کی خریداری سے آپریشنل صلاحیت میں اضافہ ہوگا۔ یہ دن اور رات دونوں وقت میں اپنے نشانے پر پورا اترسکتا ہے۔یہ میزائل حملہ کرنے کی صلاحیت رکھتا ہے اور ٹینک کواپنے نشانے پر لینے کی بھی صلاحیت رکھتا ہے۔
اسرائیل، جرمنی ، اسپین ایسے ممالک ہیں، جو اسپائک لانگ رینج کے اینٹی ٹینک شکن گائڈیڈ میزائل نظام کا استعمال کرتے ہیں۔چین نے تیسری جنریشن کا اینٹی ٹینک گائڈیڈ میزائل نظام تیار کیا ہے، جبکہ پاکستان کے پاس ابھی اس طرح کی کوئی صلاحیت نہیں ہے۔
وزارت دفاع
جنوب مشرقی ایشیا کے لیے اولین ٹریننگ اسکواڈرن کی طویل رینج تربیتی تعیناتی
اولین ٹریننگ اسکواڈرن  کے بحری جہاز – آئی این ایس تیر، آئی این ایس سُجاتا، سیل ٹریننگ شپ سُدرشنی اور سی جی ایس سارتھی فی الحال جنوب مشرقی ایشیا کے لیے ایک طویل رینج تربیتی تعیناتی پر ہیں۔ یہ تعیناتی 105ویں مربوط آفیسر ٹریننگ کورس کی جاری بحری تربیت کا حصہ ہے۔ تعیناتی کے دوران بحری جہاز تھائی لینڈ، ملیشیا، سنگاپور، انڈونیشیا اور ویتنام جائیں گے۔ دورے کے دوران میزبان بحری افواج کے ساتھ مختلف تربیتی سرگرمیاں، پیشہ وارانہ بات چیت اور مشترکہ بحری شراکت داری مشق کا انعقاد کیا جائے گا۔
فی الحال، دوست ممالک- بنگلہ دیش، مالدیپ، ماریشس اور ویت نام سے تربیت یافتہ افراد کو تعیناتی کے لیے اولین ٹریننگ اسکواڈ میں شامل کیا گیا ہے۔ اس کے علاوہ بھارتی بری فوج، بھارتی فضائیہ، اور این سی سی کیڈیٹس کے اہلکاران بھی مشترکہ اور باہمی تعاون کو آگے بڑھائیں گے۔ اس دورے کا مقصد بحری سلامتی کے تئیں بھارت کے عزم کو مضبوط کرنا اور خطے میں خیرسگالی کو فروغ دینا ہے۔
ریلوے کی وزارت
بھارتی ریلوے نے اپنا نیا آل انڈیا ریلوے ٹائم ٹیبل ‘ٹرین ایٹ اے گلانس’ جاری کردیا ہے،جو یکم اکتوبر 2023 سے موثر ہوگا
یہ بھارتی ریلوے کی ویب سائٹ www.indianrailways.gov.in پر دستیاب ہے
اس سال ٹی اے جی نے وندے بھارت ٹرینوں کی 64 خدمات کے ساتھ ساتھ 70 دیگر ٹرینوں کی خدمات،دیگر مقامات کےلئے موجود ہ 90 خدمات کی توسیع اور 12خدمات کی فریکونسی میں اضافے کو شامل کیا ہے
ریلوے کی وزارت نے اپنے نئے آل انڈیا ٹائم ٹیبل ‘ٹرینز ایٹ اے گلانس ’ کو جاری کردیا ہے،جو یکم اکتوبر 2023 سے موثرہوگا۔یہ نظام الاوقات ‘ٹرینز ایٹ اے گلانس ’ بھارتی ریلوے کی سرکاری ویب سائٹ https://indianrailways.gov.in/railwayboard/view_section.jsp?lang=0&id=0,1,304,366,537,2960پر بھی دستیاب ہے۔
نئے نظام الاوقات کی اہم خصوصیات:
- وندے بھارت ٹرینوں کی 64 خدمات اور 70دیگر ٹرینوں کی خدمات شامل کرنا
- دیگر مقامات کے لئے موجودہ 90 خدمات کی توسیع
- 12خدمات کی فریکونسی میں اضافہ
- ٹرینوں کی 22 خدمات کو سپرفاسٹ زمرے میں جلد بدلا جانا
- 20501/02 اگرتلا –آنند وہار راجدھانی کے راستے کو بدل کر مالدا ،بھاگل پور کے راستے کیا جانا
- جنوب مشرقی ریلوے میں کچھ خدمات کے نظام الاوقات میں تبدیلی ،تاکہ ان کی وقت کی پابندی میں بہتری ہو سکے
نئے نظام الاوقات میں وندے بھارت ٹرینوں کی 64خدمات اور 70دیگر ٹرین خدمات کو شامل کیا گیا ہے ،تاکہ مسافروں کو آرام دہ اور بہتر سفر کی سہولت دستیاب ہوسکے۔نئے نظام الاوقات و مختلف شہروں کے درمیان کنیکٹی وٹی بڑھانے اور سفر کے وقت کو کم کرنے کےلئے ڈیزائن کیا گی اہے ۔مسافروں کو صلاح دی جاتی ہے کہ وہ نئے نظام الاوقات کے مطابق ٹرینوں کے آمد و رفت کے وقت کی جانچ کرلیں۔
کامرس اور صنعت کی وزارتہ
گوا، اسٹارٹ اَپ انڈیا گلوبل وینچر کیپٹل سمٹ 2019ء کے دوسرے ایڈیشن کی میزبانی کرے گا
نئی دہلی،04؍دسمبر:صنعت اور اندرون ملک کی تجارت کو فروغ دینے سے متعلق محکمہ گوا کی ریاستی حکومت کے اشتراک سے اعلیٰ ترین گلوبل وینچر کیپٹل فرموں کے فنڈ منیجروں اور لمٹیڈ پارٹنروں کے لئے 6 اور 7 دسمبر 2019ء کو اسٹارٹ اَپ انڈیاگلوبل وینچر کیپٹل سمٹ 2019ء کے دوسرے ایڈیشن کا اہتمام کررہا ہے۔ اسٹارٹ اَپ انڈیا گلوبل وینچر کیپٹل سمٹ2019ء کا مرکزی خیال ‘‘ہندوستان میں مواقع- ایک ساتھ مستقبل کی سرمایہ کاری’’ہے۔
اس سمٹ کے پہلے ایڈیشن کا انعقاد گزشتہ سال گوا میں کیا گیا تھا، جس میں 9 سے زیادہ ملکوں کے 250 سے زائد شرکاء شریک ہوئے تھے۔ان شرکاء نے ہندوستان میں وینچر کیپٹل کے مواقع کو اُجاگر کیا اور سرمایہ کار دنیا کے متعدد پہلوؤں سے متعلق افکار و خیالات کا بیش قیمت تبادلہ کیا تھا۔
اس سال اس سمٹ کا مقصد اس کی رسائی اور اہمیت دونوں لحاظ سے نئی بلندیوں کو حاصل کرنا ہے۔ سمٹ کی توجہ ہندوستان میں اختراع کے لئے عالمی سرمایہ کو راغب کرنے پر مرکوز ہے۔ یہ سمٹ متعدد پروگراموں کو ایک ساتھ لے کر آئے گا، اس میں سرکردہ گلوبل وینچر کیپٹل فرموں، لمٹیڈ پارٹنروں، فیملی دفتروں، ہائی نیٹ ورک، افراد، حکومت ہند کے افسران ، اعلیٰ کارپوریٹس اور منتخب اختراعی اسٹارٹ اَپ سے تعلق رکھنے والے 350 سے زائد مندوبین شرکت کریں گے۔ اس سمٹ کے دوران ہندوستان کے فوائد، تنوع اور ہندوستانی بازار کے مواقع کی رفتار کو اجاگر کیا جائے گا۔ علاوہ ازیں ہندوستان میں پیدا ہونے والے نہایت جدید ترین اختراعات کو اجاگر کیاجائے گا۔اس سمٹ کا مقصد وینچر کیپٹل انڈسٹری کے لئے بہتر ین طریقہ کار کو سمجھنا ، ہندوستان میں سرمایہ کاری کی راہ میں درپیش مسائل کا شناخت کرنا اور ان کو حل کرنے کے لئے راستے تلاش کرناہے۔
اس سمٹ کا کلیدی مقصد ای-موبلٹی، مالیاتی ٹیکنالوجی، طبی ٹیکنالوجی، انٹر پرائز سافٹ ویئر، تعلیمی ٹیکنالوجی، علم جینوم اور لائف سائنسز کے شعبوں میں ہندوستان میں مواقع کو اجاگر کرنا ہے۔اس کے علاوہ اس سمٹ کا مقصد عالمی سرمایہ کار برادری کو اعلیٰ معیار کی ٹیکنالوجی اور غیر ٹیکنالوجی اسٹارٹ اَپ دکھا کر ہندوستانی اسٹارٹ اَپ کے لئے سرمایہ کی آمد میں اضافہ کرنابھی ہے۔مزید برآں سرمایہ کار برادری کے ذریعے درپیش مسائل کی شناخت اور انہیں حل کرکےتجارت کرنے کو مزید آسان بنانا ہے۔
پروگرام کے ذریعے اسٹارٹ اَپ انڈیا ہندوستانی اسٹارٹ اَپ کو دنیا کے سرکردہ سرمایہ کاروں سے ملنے کا موقع فراہم کررہا ہے، تاکہ وہ تجارت سے متعلق ان سے رہنمائی حاصل کرسکے اور سرمایہ کاری کے مواقع کے سلسلے میں تبادلہ خیال کرسکے۔
شمال مشرقی ریاستوں کی ترقی کی وزارت
شمال مشرق بید اور بانس سے متعلق فروغ کاؤنسل گوہاٹی نے شمال مشرقی بھارت کے نوجوانوں کو بااختیار بنانے کے لیے دو روزہ یوتھ کانکلیو کا اہتمام کیا
شمال مشرق بید اور بانس کی ترقی سے متعلق کاؤنسل  گوہاٹی نے شمال مشرقی بھارت کے نوجوانوں کو بااختیار بنانے کے لیے دو روزہ یوتھ کانکلیو منعقد کیا جس کا اہتمام حکومت ہند کے تمل ناڈو میں سری پیرمبدور میں نوجوانوں کے امور اور کھیل کود کی وزارت کے تحت قومی اہمیت کے ایک ادارے راجیو گاندھی نیشنل انسٹی ٹیوٹ آف یوتھ ڈیولپمنٹ کے زیر اہتمام آسام کی سنٹرل یونیورسٹی ویمن اسٹڈیز ، تیج پور یونیورسٹی، چندپربھاسائکیانی سنٹر کی طرف سے کیا گیا تھا۔
جناب پلک کمار منڈل نے انسنس اسٹکس اینڈ بیمبو انڈسٹری کے لیے ہنرمندی کے فروغ کے لیے منعقدہ تقریب میں ایک مقرر کے طور پر شرکت کی۔
وزارت خزانہ
بالواسطہ ٹیکس اور کسٹمز کے مرکزی بورڈ نے خصوصی صفائی مہم 2.0 شروع کی
دہلی کسٹمز کی طرف سے "آرانیہ" وائلڈ لائف گیلری ملک بھر میں اختیارکئے جانے والے بہترین طورطریقوں کا حصہ ہے
ریونیو سکریٹری اور پونے کسٹمز کے اہلکار مہم کے ایک حصے کے طور پر رتناگیری بیچ اور کسٹمز فلوٹنگ جیٹی کو صاف کر رہے ہیں
بالواسطہ ٹیکس اور کسٹمز کے مرکزی بورڈ  2 اکتوبر سے 31 اکتوبر 2022 تک زیر التواء معاملات کو نمٹانے کی خصوصی مہم 2.0 میں بڑے جوش و خروش کے ساتھ حصہ لے رہا ہے۔ مہم میں خصوصی توجہ کا مرکز وی آئی پی کے معروضات اور عوامی شکایات کاتصفیہ کرنا ہے۔اب تک 44 وی آئی پی معروضات میں سے 23 ، 722 سے زیادہ عوامی شکایات میں سے 120 سے زیادہ عوامی شکایات کی اپیلیں نمٹا دی گئی ہیں۔
مزید یہ کہ سی بی آئی سی کے تمام فیلڈ دفاتر میں ملک گیر صفائی مہم کا انعقاد کیا جا رہا ہے۔ پہلے ہی، اب تک 1,344 آؤٹ ڈور مہمات چلائی جا چکی ہے، یہ پچھلے سال چلائی گئی مہمات کی تعداد سے دو گنا زیادہ ہے۔
سال 2021-22 میں، مہم کے حصے کے طور پر تقریبا 5.8 لاکھ فائلوں کا جائزہ لیا گیا، جن میں سے تقریباً 3.8 لاکھ فائلوں کو بالآخر ختم کر دیا گیا۔ سال کے دوران، مسلسل کوششوں کی وجہ سے سی بی آئی سی بڑی حد تک ای آفس پر منتقل ہو گیا ہے۔ اس کی وجہ سے فزیکل فائلز کی تعداد بہت کم ہے اور اس کا جائزہ لینے کا عمل جاری ہے۔ اس سال اب تک تقریباً 64,000 فائلوں کا جائزہ لیا جا چکا ہے، جن میں سے تقریباً 20,000 فائلوں کی پہلے ہی چھانٹی کی جا چکی ہے۔
توجہ کا مرکز ایک اور شعبہ جس کی نشاندہی کی گئی تھی کباڑ کو ٹھکانے لگانا تھا۔ سال 2021-22 میں تقریبا 37,000 مربع فٹ کے علاقے کو کو اسکریپ سے پاک کیا گیا۔ اس سال سی بی آئی سی نے تقریباً 22,000 مربع فٹ کو پہلے ہی صاف کر دیا ہے اور اضافی جگہ خالی کرنے کی کوششیں جاری ہیں۔
سی بی آئی سی کے دفاتر میں عوامی مقامات کے معیار کو بڑھانے کے مقصد سے دہلی کسٹمز نے دوسری منزل، نیو کسٹمز ہاؤس، نئی دہلی کی راہداریوں میں ایک وائلڈ لائف گیلری، "آرانیہ" تعمیر کی اور اس کا افتتاح چیئرمین سی بی آئی سی جناب ویویک جوہری نے 7 اکتوبر 2022 کو کیا۔ یہ گیلری جنگلی حیات کے محافظ کے طور پر ہندوستانی کسٹمز کی کوششوں کو ظاہر کرتی ہے اور ساتھ ہی صفائی کو یقینی بنانے اور سوچھتا کے جذبے کو جاری خصوصی مہم2.0 کے حصے کے طور پر فروغ دیتی ہے۔ اس کو محکمہ کے بہترین طریقوں میں سے ایک کے طور پر اجاگر کیا گیا ہے۔
ایک خصوصی کوشش کے طور پر، ریونیو سکریٹری جناب ترون بجاج کے ساتھ جناب ایس ایم ٹاٹا، چیف کمشنر، سی جی ایس ٹی اور کسٹمز پونے زون اور زون کے دیگر سینئر افسران نے 13 اکتوبر 2022 کو رتناگیری بیچ اور کسٹمز فلوٹنگ جیٹی کی صفائی کی مہم میں حصہ لیا۔ خصوصی مہم کے نتیجے کے طور پر ساحل سمندر کو کافی مقدار میں پلاسٹک اور دیگر کچرے سے صاف کیا گیا۔
مزید برآں جناب وی سری نواس، سکریٹری ڈی اے آر پی جی اور ڈی او پی ڈبلیو نے جی ایس ٹی بھون، گوہاٹی کا دورہ کیا اور زون کے افسران کے ساتھ خصوصی مہم 2.0 کی پیش رفت کا جائزہ لیا۔ سی جی ایس ٹی اور کسٹمز زون، گوہاٹی میں صفائی کی وسیع پیمانے پر کی جانے والی کوششوں کے نتیجے میں تقریباً 6,000 مربع فٹ اضافی دفتری جگہ بنائی گئی ہے۔ سکریٹری صاحب کے ساتھ آشوتوش اوستھی، چیف کمشنر اور زون کے سینئر افسران نے بھی جی ایس ٹی بھون میں فائلوں کو تلف کرنے کے کام کی مشق میں حصہ لیا۔
سی بی آئی سی صفائی کو یقینی بنانے اور عوامی مقامات کے معیار کو بڑھانے کے لیے پرعزم ہے۔
زراعت اور کاشتکاروں کی فلاح و بہبود کی وزارت
باغبانی فصلوں کے رقبہ اور پیداواری سال 2020-21 کا دوسرا پیشگی تخمینہ جاری
ملک میں اب تک کی سب سے زیادہ 329.86 ملین ٹن باغبانی پیداوار
حکومت کی کسان دوست پالیسیوں، کسانوں کی محنت اور سائنس دانوں کے ریسرچ کا عمدہ نتیجہ: جناب نریندر سنگھ تومر
نئی دہلی، 15/جولائی2021 ۔ زراعت و کسانوں کی بہبود کی وزارت نے ریاستوں / مرکز کے زیر انتظام علاقوں و دیگر سرکاری سورس ایجنسیوں سے موصولہ معلومات کی بنیاد پر مختلف باغبانی فصلوں کے رقبہ اور پیداواری سال 2020-21 کا دوسرا پیشگی تخمینہ جاری کردیا ہے۔ زراعت اور کسانوں کی بہبود کے مرکزی وزیر جناب نریندر سنگھ تومر نے بتایا کہ وزیر اعظم جناب نریندر مودی کی صلاحیت مند قیادت میں حکومت کی کسان دوست پالیسیوں، کسانوں کی اب تک محنت اور سائنس دانوں کے ریسرچ کے نتیجے میں سال 2020-21 میں باغبانی پیداوار 329.86 ملین ٹن  ہونے کا تخمینہ ہے، جس میں 2019-20 کے مقابلے میں تقریباً 9.39 ملین ٹن  کا اضافہ ظاہر ہوتا ہے۔
مرکزی وزیر جناب تومر نے بتایا کہ باغبانی فصلوں کے رقبہ اور پیداوار کے دوسرے پیشگی تخمینہ کے مطابق پھلوں کی پیداوار سال 2019-20 میں موصولہ 102.08 ملین ٹن کے مقابلے میں اس سال 102.76 ملین ٹن ہونے کا اندازہ ہے۔ سبزیوں کی پیداوار گزشتہ سال کے 188.28 ملین ٹن کے مقابلے میں 1996.27 ملین ٹن  ہونے کا اندازہ ہے۔
جناب تومر کے مطابق پیاز کی پیداوار سال 2019-20 میں حاصل ہوئی 26.09 ملین ٹن کے مقابلے میں 26.92 ملین ٹن ہونے کا اندازہ ہے۔ اسی طرح آلو کی پیداوار سال 2019-20 کے 48.56 ملین ٹن کے مقابلے میں 53.69 ملین ٹن  ہونے کا اندازہ ہے۔ ٹماٹر کی پیداوار سال 2019-20 کے 20.55 ملین ٹن کے مقابلے میں 21.00 ملین ٹن ہونے کی اطلاع ملی ہے۔ اسی طرح خوشبودار اور دوا بنانے میں کام آنے والی فصلوں میں 6.11 فیصد کا اضافہ درج کیا گیا ہے، یعنی اس میں سال 2019-20 کے 0.73 ملین ٹن کے مقابلے میں اس سال 0.78 ملین ٹن کی پیداوار کا اندازہ ہے۔ باغبانی فصلوں کی پیداوار گزشتہ برس کے 16.12 ملین ٹن سے بڑھ کر 16.60 ملین ٹن ہوگئی ہے۔ مسالوں کی پیداوار گزشتہ برس کی پیداوار 10.14 ملین ٹن کے مقابلے میں سال 2020-1 میں بڑھ کر 10.45 ملین ٹن  ہوگئی ہے۔

|
|
کل باغبانی
|
|
2019-20

|
|
2020-21

|
|
2020-21

|
|
رقبہ
|
|
26.48
|
|
27.08
|
|
27.23
|
|
پیداوار
|
|
320.47
|
|
326.58
|
|
329.86
تفصیلی فصل وار اعداد و شمار 2020-21  کے لئے یہاں کلک کریں:
https://static.pib.gov.in/WriteReadData/specificdocs/documents/2021/jul/doc202171541.pdf
باغبانی کے دوسرے پیشگی تخمینہ 2020-21 کے لئے یہاں کلک کریں:
https://static.pib.gov.in/WriteReadData/userfiles/Second%20Adv%20Est%20of%202020-21%20of%20Horticulture%20Crops%20-%20Copy%201.pdf
وزیراعظم کا دفتر
وزیر اعظم نریندر مودی اور ماریشش کے وزیر اعظم پراوند جگن ناتھ نے مشترکہ طور پر سپریم کورٹ کی نئی عمارت کا افتتاح کیا
وزیر اعظم جناب نریندر مودی اور ماریشش کے وزیر اعظم پراوند جگن ناتھ نے آج مشترکہ طور سے ویڈیو کانفرنس کے ذریعہ ماریشش میں سپریم کورٹ کی نئی عمارت کا افتتاح کیا۔ یہ عمارت ماریشش کی راجدھانی پورٹ لوئس کے اندر بھارت کی مدد سے تیار کی گئی پہلی عمارت ہے، جس کا افتتاح کووڈ عالمی وبا کے بعد کیاگیا ہے۔ یہ تاریخی پروجیکٹ یعنی عمارت حکومت ہندکی طرف سے کی گئی 28 اعشاریہ 12 ملین امریکی ڈالر کی مالی امداد سے پوری کی گئی ہے۔
اس موقع پر اظہار خیال کرتے ہوئے وزیر اعظم جناب مودی نے ہندوستان کے ترقیاتی تعاون کی فلاسفی کے طور پر انسانیت پر مرکوز نظریے کی اہمیت کا ذکر کیا اور اس کے ساتھ ہی انہوں نے عوام کے تعاون سے تعمیر کئے جانے والے بنیادی ڈھانچے کے پروجیکٹ کے رول کی تعریف کی، جس سے ہندوستان اور ماریشش کے درمیان قریبی تعلقات میں مزید قربت پیدا ہوگی۔ وزیر اعظم نے کہا کہ جدید ڈیزائن اور جدید سہولیات سے آراستہ سپریم کورٹ کی نئی عمارت ماریشش کی عدلیہ کے لئے ایک بہتر مقام ہوگا اور یہ ہندوستان اور ماریشش کے درمیان مشترکہ قدروں کے ساتھ ساتھ تعاون کی ایک نشانی ہوگی۔ انہوں نے کہا کہ اس پروجیکٹ کو وقت پر مکمل کیاگیا ہے اور اسے ابتدائی تخمینوں سے کم لاگت پر تیار کیاگیا ہے۔
وزیر اعظم جناب نریندر مودی نے کہا کہ ماریشش کے ساتھ ترقیاتی تعاون دراصل ترقیاتی ساجھیداریوں سے جڑے ہندوستانی نظریےکے مرکز میں ہے۔ انہوں نے زور دیتے ہوئے کہا کہ ہندوستان کا ترقیاتی تعاون کسی بھی شرط سے بالا تر ہے۔ نہ ہی اس سے کوئی سیاسی یا تجارتی مفاد جڑا ہوا ہے۔ انہوں نے کہا کہ ترقیاتی تعاون کے لئے ہندوستان کا اصل اور اہم اصول ہمارے ساجھیداروں کا احترام کرنا ہے اور اس کے تحت اہم ترقی کے دوران ہمیں ملے سب کو ساجھیدار بنانا ہے۔ انہوں نے کہا کہ ترقیاتی تعاون کے لئے ہندوستان کا اہم اصول اپنے ساجھیداروں کے تئیں احترام ہے۔ انہوں نے زور دیتے ہوئے کہا کہ یہ ہندوستانی ترقیاتی تعاون کو احترام ، گوناگونیت، مستقبل کے لئے احتیاط اور پائیدار ترقی کی اہم قدروں کی شکل میں شناخت پیدا کرتا ہے۔
وزیر اعظم نے کہا کہ ہندوستان ماریشش کے عوام کی حصولیابیوں پر فخر کرتا ہے۔ انہوں نے اِس بات پر اعتماد کا اظہار کیا کہ ہندوستان اور ماریشش کے درمیان شراکت داری آنے والے سالوں میں نئی بلندیوں کو چھوئے گی۔
اس موقع پر ماریشش کے وزیر اعظم پراوند جگن ناتھ نے اس پروجیکٹ کے لئے ہندوستان کے تعاون کی زبردست ستائش کی اور اسے دونوں ملکوں کے درمیان دوستی اور تعاون کے قریبی رستوں کی ایک کڑی قرار دیا۔ انہوں نے کہا کہ ہندوستان کی مدد سے سپریم کورٹ کی عمارت کی تعمیر ماریشش میں بنیادی ڈھانچے کی جدید کاری میں ایک نیا سنگ میل ہے اور یہ ماریشش کے عدالتی نظام کو زیادہ فعال، قابل رسائی اور جامع بنانے میں مددگار ثابت ہوگی۔
ہندوستان کے ساگر  وژن کے مطابق سپریم کورٹ کی نئی عمارت ، ہند مہاساگر خطے میں ماریشش کے ایک پراعتماد ساجھیدار کی شکل میں ہندوستان کے رول کو ظاہر کرتا ہے اور اس کے ساتھ ہی دونوں ملکوں کے درمیان مستقبل پر مبنی شراکت داری کو مضبوط کرنے کے لئے ہندوستان کے عزم کو بھی واضح کرتا ہے۔
...................
م ن، ح ا، ع ر
30-07-2020
U-4257
(
صحت اور خاندانی بہبود کی وزارت
ملک میں ذہنی صحت بحران
نئی دہلی،2 فروری 2021/حکومت نے 2016 میں نیشنل انسٹی ٹیوٹ آف مینٹل ہیلتھ اینڈ نیورو سائنسز ، بنگلورو کے ذریعہ ہندوستان کے نیشنل مینٹل ہیلتھ سروےکا انعقاد کیا جس کے مطابق 18 سال سے زیادہ عمر کے بالغوں میں ذہنی خرابی کی شکایت تقریباً 10.6 فیصد ہے ۔ڈسٹرکٹ مینٹل ہیلتھ پروگرام  جو نیشنل مینٹل ہیلتھ پروگرام  کا ایک جزو ہے، کے ذریعہ 692 اضلاع میں عمل درآمد کے لئے منظور کیا گیا ہے جس کے لئے نیشنل ہیلتھ مشن کے ذریعہ ریاستوں/مرکز کے زیر انتظام علاقوں کو مدد فراہم کی جاتی ہے۔
کمیونٹی ہیلتھ سینٹر  اور پرائمری ہیلتھ سینٹر  کی سطحوں پر ، ڈی ایم ایچ پی کے تحت دستیاب سہولیات میں ، بیرونی مریضوں کی خدمات ، تشخیص ، مشاورت / نفسیاتی سماجی مداخلت ، مسلسل ذہنی عارضے میں مبتلا افراد کی دیکھ بھال اور مدد شامل ہیں۔ منشیات ، آؤٹ ریچ خدمات ، ایمبولینس خدمات وغیرہ مندرجہ بالا خدمات کے علاوہ ضلعی سطح پر 10 بستروں پر مشتمل سہولت بھی موجود ہے۔
حکومت نے آبادی کی ذہنی صحت پر کووڈ-19 وبائی مرض کے اثرات کا اندازہ لگانے کے لئے کوئی مطالعہ نہیں کیا ہے۔ تاہم ، کووڈ-19کے لوگوں کی ذہنی صحت پر جو اثرات مرتب ہوسکتے ہیں اس کا احساس کرتے ہوئے حکومت نےکووڈ-19کے دوران نفسیاتی مدد فراہم کرنے کے لئے متعدد اقدامات اٹھائے ہیں۔
- ذہنی صحت کے پیشہ ور افراد کی طرف سے پوری متاثرہ آبادی کو نفسیاتی مدد فراہم کرنے کے لئے 24/7 ہیلپ لائن کا قیام کیا گیا ہے،جو ذہنی صحت سے متعلق کارکنوں کو مختلف ہدف گروپوں یعنی بچوں ، بڑوں ، بزرگوں اور خواتین میں تقسیم کیا گیا ہے جو ان کو نفسیاتی مدد فراہم کریں گے۔
- معاشرے کے مختلف طبقات کی ذہنی صحت سے متعلق امور کے انتظام کے بارے میں رہنما خطوط / مشورے جاری کرنا۔
- تناؤ اور اضطراب کو سنبھالنے اور سب کے لئے تعاون اور نگہداشت کے ماحول کو فروغ دینے کے لئے تخلیقی اور صوتی اور تصویری مواد کی شکل میں مختلف میڈیا پلیٹ فارمز کی حوصلہ افزائی۔
- نیشنل انسٹی ٹیوٹ آف مینٹل ہیلتھ اینڈ نیورو سائنسز ، بنگلورو کی طرف سے مفصل رہنما اصول جاری کرنا –
- کووڈ -19 وبا کے زمانے میں دماغی صحت - جنرل میڈیکل اور اسپیشلائزڈ دماغی صحت کی دیکھ بھال کی ترتیبات کے لئے رہنمائی"۔
وزارت صحت اور خاندانی بہبود کی ویب سائٹ پر "طرز عمل صحت - نفسیاتی ہیلپ لائن"  کے تحت تمام رہنما خطوط ، مشورے اور وکالت کے مواد تک رسائی حاصل کی جاسکتی ہے۔
دکشا  پلیٹ فارم کے ذریعے نفسیاتی مدد اور تربیت فراہم کرنے کے لئے نیم ہنس کے ذریعہ صحت کے کارکنوں کی آن لائن صلاحیت میں اضافہ۔
وزیر مملکت جناب اشونی کمار چوبے نے آج یہاں راجیہ سبھا میں تحریری جواب میں یہ بات کہی۔
ش ح۔ ش ت۔ج
Uno-1082
(Visitor Counter : 105
بہت چھوٹی، چھوٹی اور درمیانی صنعتوں کی وزارت
بہت چھوٹی، چھوٹی اور متوسط درجے کی صنعتوں کی وزارت  نے مالی تنگی کے شکار ایم ایس ایم ای شعبے کی مدد کے لئے ایک دیگر فنڈنگ اسکیم کا آغاز کیا
اسکیم کے تحت دو لاکھ ایم ایس ایم ای کو 20،000 کروڑ کا گارنٹی کور فراہم ہو گا
یہ ان ایم ایس ایم ای صنعتوں کے پروموٹرز کے لئے ایک ذیلی قرض کی سہولت ہے جو آپریشنل ہیں لیکن مالی بحران میں ہیں یا این پی اے ہیں
ایم ایس ایم ای کے وزیر جناب نتن گڈکری نے آج ذیلی قرض سے متعلق قرض ضمانتی اسکیم  کا آغاز کیا جسے’’ ایم ایس ایم ای کے لئے مالی تنگی کے شکاراثاثہ فنڈ۔ ذیلی قرض‘‘ بھی کہا جاتا ہے۔
اس اسکیم کے مطابق، بیس ہزار کروڑ روپئے کا ضمانتی کور ان پروموٹروں کو فراہم کیا جائے گا جو ایکویٹی کے طور پر اپنے بحران والے ایم ایس ایم ای میں مزید سرمایہ کاری کرنے کے لئے بینکوں سے قرض لینا چاہتے ہیں۔
یہ محسوس کیا جارہا تھا کہ مالی بحران کے شکار ایم ایس ایم ای کے لئے سب سے بڑا چیلنج قرض یا ایکویٹی کی شکل میں سرمایہ حاصل کرنا تھا۔ لہذا ، 13 مئی 2020 کو آتم نربھربھارت پیکیج کے ایک حصے کے طور پر وزیر خزانہ نے چالو حالت میں لیکن بحران کے شکار ایم ایس ایم ای کے پروموٹروں کے لئے ذیلی قرض کی اس اسکیم کا اعلان کیا تھا۔ سی سی ای اے کی منظوری اور وزارت خزانہ ، ایس آئی ڈی بی آئی اور آر بی آئی سے مشاورت سمیت ضروری رسمی کارروائیوں کی تکمیل کے بعد اسکیم کا باقاعدہ آغاز آج ناگپور سے شری گڈکری نے کیا۔
اسکیم کی خاص باتیں یہ ہیں:
- اس اسکیم کا مقصد ان ایم ایس ایم ای کے پروموٹروں کو مدد فراہم کرنا ہے جو چالو حالت میں ہیں اور مالی بحران کے شکار ہیں اور 30 اپریل دو ہزار بیس تک این پی اے ہو چکے ہیں۔
- ایم ایس ایم ای کے پروموٹروں کو ان کی حصہ داری  کے 15 فیصد کے مساوی قرض دیا جائے گا یا75 لاکھ دئیے جائیں گے جو بھی کم ہو۔
- اس کے بدلے میں پروموٹرز یہ رقم ایکویٹی کے طور پر ایم ایس ایم ای میں لگائیں گے اور اس طرح وہ لیکویڈیٹی میں اضافہ کریں گے اور قرض۔ ایکویٹی تناسب برقرار رکھیں گے۔
- اسکیم کے تحت اس ذیلی قرض کے لئے نوے فیصد ضمانتی کوریج دی جائے گی اور دس فیصد متعلقہ پروموٹروں کے ذریعہ دستیاب کرایا جائے گا۔
- بنیادی رقم کی ادائیگی پر 7 سال کی مہلت ہوگی جبکہ دوبارہ ادائیگی کے لئے زیادہ سے زیادہ مدت 10 سال ہوگی۔
- توقع کی جارہی ہے کہ یہ اسکیم تقریباً 2 لاکھ ایم ایس ایم ای کو ضروری مدد فراہم کرے گی اور اس شعبے میں اور اس کے ذریعے معاشی سرگرمیوں کی بحالی ہوگی۔ اس سے ان لاکھوں افراد کے ذریعہ معاش اور روزگار کے تحفظ میں بھی مدد ملے گی جو ان پر انحصار کرتے ہیں۔ اہلیت کے معیار پر پورا اترنے والے ایم ایس ایم ایز کے پروموٹر کسی بھی شیڈولڈ تجارتی بینکوں سے اس اسکیم کے تحت فائدہ اٹھانے کے لئے رجوع کرسکتے ہیں۔ اسکیم کو ایم ایس ای کے لئے کریڈٹ گارنٹی فنڈ ٹرسٹ  کے ذریعہ شروع کیا جائے گا۔ ممکنہ عمومی سوالنامہ کے جوابات کے ساتھ ضروری رہنما خطوط آج جاری کردیئے گئے ہیں اوراس سلسلے میں اسے عام کر دیا گیا ہے۔
- اس موقع پر جناب نتن گڈکری نے اس اسکیم کے لئے وزیر اعظم اور وزیر خزانہ کا شکریہ ادا کیا۔ انہوں نے وزارت کی اس اختراعی اسکیم کی حمایت کرنے پر محکمہ اخراجات ، محکمہ مالیاتی خدمات کے افسران اور آر بی آئی کے گورنر کا بھی شکریہ ادا کیا۔
وزیراعظم کا دفتر
دیگومراڈونا کی رحلت پر وزیراعظم کااظہارتعزیت
نئی دہلی ،26نومبر: وزیراعظم جناب نریندر مودی نے دیگومراڈونا کی رحلت پر دکھ کااظہار کیا ہے۔
ایک ٹویٹ میں وزیراعظم نے کہاہے کہ دیگومراڈونا فٹبال کے باکمال کھلاڑی جنہیں عالمی مقبولیت حاصل تھی۔ اپنے پورے کیریئر کے دوران انہوں نے ہمیں فٹبال کے شعبہ میں چند بہترین اسپورٹنگ لمحات سے نوازا ہے۔ ان کی ناوقت رحلت نے ہم سب کو صدمہ سے دوچار کیا ہے، خدا ان کی روح کو ابدی روح عطا کرے۔